MT Il-Ġurnal Uffiċjali tal-Unjoni Ewropea C 198/16

Informazzjoni fil-qosor ikkomunikata mill-Istati Membri dwar għajnuna mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

2009/C 198/05

Għajnuna Nru: XA 17/09

Stat Membru: Ir-Repubblika tas-Slovenja

Reġjun: —

Titlu tal-iskema tal-għajnuna jew isem l-intrapriża li qed tirċievi l-għajnuna individwali: Sofinanciranje zavarovalnih premij za zavarovanje kmetijske proizvodnje za leto 2009

Bażi legali: Uredba o spremembah in dopolnitvah Uredbe o sofinanciranju zavarovalnih premij za zavarovanje kmetijske proizvodnje in ribištva za leto 2009

Uredba o sofinanciranju zavarovalnih premij za zavarovanje kmetijske proizvodnje in ribištva za leto 2009

Nefqa annwali ppjanata skont l-iskema jew l-ammont kumplessiv tal-għajnuna individwali mogħtija lill-intrapriża: In-nefqa ppjanata għall-2009 hija ta' EUR 9 947 980.

Intensità massima tal-għajnuna: Il-kofinanzjament ikopri 50 % tan-nefqa fuq il-primjums tal-assigurazzjoni għall-assigurazzjoni tal-uċuħ tar-raba’ u tal-frott kontra r-riskji tas-silġ, in-nirien, is-sajjetti, il-ġlata tar-Rebbiegħa, il-maltemp u l-għargħar. Fil-każ tal-assigurazzjoni tal-annimali kontra r-riskji tal-qerda, il-qtil fuq l-ordni ta' kirurgu veterinarju u l-qtil ekonomiku minħabba l-mard, il-kofinanzjament tal-primjums tal-assigurazzjoni huwa ddeterminat f'termini assoluti għal kull speċi u kategorija tal-annimali u ma jistax ikun ta’ iżjed minn 50 % tan-nefqa eliġibbli għall-primjums tal-assigurazzjoni.

Data tal-implimentazzjoni: mid-data li fiha jiġi ppublikat in-numru ta' reġistrazzjoni tat-talba għall-eżenzjoni fuq is-sit elettroniku tad-Direttorat Ġenerali għall-Agrikoltura u l-Iżvilupp Rurali tal-Kummissjoni Ewropea.

Tul ta' żmien tal-iskema jew tal-għotja tal-għajnuna individwali: L-għajnuna tista' tiġi approvata għall-poloz tal-assigurazzjoni konklużi sal-31 ta' Diċembru 2009.

Għan tal-għajnuna: l-appoġġ għall-SMEs

Referenza għall-Artikoli tar-Regolament tal-Kummissjoni (KE) Nru 1857/2006 u l-ispejjeż eliġibbli: L-iskema tal-għajnuna tinkludi miżuri u spejjeż eliġibbli li jikkostitwixxu għajnuna mill-Istat skont l-Artikolu 12 tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16.12.2006, p. 3):

L-Artikolu 12 tar-Regolament tal-Kummissjoni: Għajnuna għall-ħlas tal-primjums tal-assigurazzjoni, inkluż il-kofinanzjament tal-primjums tal-assigurazzjoni għall-produzzjoni agrikola.

Settur(i) kkonċernat(i): L-agrikoltura

Isem u indirizz tal-awtorità li qed tagħti l-għajnuna:

Ministrstvo za kmetijstvo gozdarstvo in prehrano Dunajska 58 SI-1000 Ljubljana SLOVENIJA

Agencija RS za kmetijske trge in razvoj podeželja Dunajska 160 SI-1000 Ljubljana SLOVENIJA

Sit tal-internet: http://www.uradni-list.si/1/objava.jsp?urlid=200936&objava=1710

http://www.uradni-list.si/1/objava.jsp?urlid=2008126&objava=5748

Tagħrif ieħor: L-iskop tal-ħlas ta' parti min-nefqa fuq il-primjums tal-assigurazzjoni huwa biex jinkoraġġixxi lill-produtturi agrikoli jassiguraw lilhom infushom kontra t-telf potenzjali minħabba d-diżastri naturali jew minħabba kundizzjonijiet klimatiċi avversi, kif ukoll kontra t-telf minħabba l-mard tal-annimali, filwaqt li jkunu responsabbli għat-tnaqqis tar-riskju fil-qasam tal-produzzjoni tal-pjanti u tat-trobbija tal-bhejjem.

Id-digriet u d-digriet emendat jissodisfaw ir-rekwiżiti tar-Regolament tal-Kummissjoni (KE) Nru 1857/2006 dwar l-għajnuna għall-ħlas ta' primjums tal-assigurazzjoni u d-dispożizzjonijiet ġenerali applikabbli (l-istadji ta' qabel l-għoti tal-għajnuna, il-kumulazzjoni, it-trasparenza u l-monitoraġġ tal-għajnuna).

Branko RAVNIK Generalni direktor Direktorata za kmetijstvo

Għajnuna Nru: XA 65/09

Stat Membru: Ir-Renju Unit

Reġjun: L-Ingilterra

Titlu tal-iskema ta’ għajnuna jew isem il-kumpanija li tirċievi l-għajnuna individwali: England Catchment Sensitive Farming (CSF) Capital Grant Scheme 2009/2010

Bażi ġuridika: Dan huwa servizz mhux statutarju u l-parteċipazzjoni fih hija volontarja. L-Agriculture Act 1986 (section 1c) jipprovdi l-bażi ġuridika għall-forniment mill-Gvern tas-servizzi marbuta ma' kwalunkwe attività agrikola.

Nefqa annwali ppjanata skont l-iskema jew l-ammont globali ta’ għajnuna individwali mogħtija lill-kumpanija: Sa GBP9 miljuni.

Intensità massima tal-għajnuna: L-intensità massima tal-għajnuna hija ta' 60 % skont l-Artikolu 4 tar-Regolament tal-KE 1857/2006.

Data tal-implimentazzjoni: L-iskema tal-għotja se tkun varata u miftuħa għall-applikazzjonijiet mit-2 ta' Marzu 2009. L-applikazzjonijiet se jiġu vvalutati minn dakinhar iżda mhija se tingħata l-ebda għajnuna sakemm ma jiġi ppubblikat is-sommarju tal-iskema mill-Kummissjoni.

Nota: Din hija t-tielet sena ta' skema li diġà ġiet organizzata matul l-2007/2008 u l-2008/2009 (ara t-taqsima ta' aktar tagħrif).

Tul ta’ żmien tal-iskema jew tal-għotja ta’ għajnuna individwali: L-iskema għall-applikazzjonijiet tagħlaq fit-30 ta' April 2009. It-talbiet għandhom jitressqu sas-26 ta' Frar 2010 sabiex il-ħlas ikun jista' jsir sal-31 ta' Marzu 2010. L-għotjiet huma soġġetti għal kundizzjonijiet li huma validi sal-31 ta' Marzu 2015.

Għan tal-għajnuna: Il-protezzjoni ambjentali. L-għan tal-England Catchment Sensitive Farming (CSF) Capital Grant Scheme huwa li jinkoraġġixxi azzjoni volontarja bikrija min-naħa tal-bdiewa sabiex jittrattaw it-tniġġis imxerred tal-ilma mill-agrikoltura f'50 żona prijoritarja. L-iskema tipprovdi għotja ta' għajnuna għat-titjib jew l-istallazzjoni ta' faċilitajiet li jistgħu jkunu ta' ġid għall-kwalità tal-ilma billi jnaqqsu t-tniġġis imxerred.

L-iskema tikkontribwixxi għall-ilħiq tal-miri ambjentali fil-qasam domestiku u dak internazzjonali, b'mod partikolari d-Direttiva ta' Qafas dwar l-Ilma. L-iskema se tkun organizzata skont l-Artikolu 4 tar-Regolament 1857/2006 u l-ispejjeż eliġibbli se jkunu investimenti f'azjendi agrikoli.

Settur(i) konċernat(i): Il-benefiċjarji tal-iskema tal-għotja se jkunu impriżi żgħar u ta' daqs medju involuti fil-produzzjoni ta' prodotti agrikoli. Is-subsetturi kollha se jkunu eliġibbli.

Isem u indirizz tal-awtorità li tagħti l-għajnuna: Il-korp statutarju responsabbli għall-iskema huwa:

Department for Environment, Food and Rural Affairs (Defra)

Water Quality Division

Ergon House

Horseferry Road

London

SW1P 2AL

UNITED KINGDOM

L-organizzazzjoni li topera l-iskema hija:

Natural England

Integrated Services & Partnerships Team

John Dower House

Crescent Place

Cheltenham

Gloucestershire

GL50 3RA

UNITED KINGDOM

Indirizzi elettroniċi: Aktar tagħrif dwar l-England CSF Capital Grant Scheme u l-wider England Catchment Sensitive Farming Delivery Initiative, flimkien mat-test sħiħ ta' dan id-dokument, jistgħu jinsabu fuq http://www.defra.gov.uk/farm/environment/water/csf – ikklikkja fuq State Aid fuq in-naħa tax-xellug ta' din il-paġna.

Ikklikkja fuq l-England Catchment Sensitive Farming Delivery Initiative: State Aids biex tara l-Full Text of the State Aids application for 2009/2010. http://www.defra.gov.uk/farm/environment/water/csf/grants/state-aid.htm

Tagħrif ieħor: Din l-iskema tissostitwixxi XA 185/08 (England Catchment Sensitive Farming Capital Grant Scheme 2008 to 2015 (XA 149/08 riveduta)) li issa għalqet.

Għajnuna Nru: XA 126/09

Stat Membru: Ir-Repubblika Slovakka

Reġjun: Ir-reġjuni kollha tar-Repubblika Slovakka, jiġifieri Bratislavský kraj, Západné Slovensko, Stredné Slovensko u Východné Slovensko

Titlu tal-iskema tal-għajnuna jew isem l-intrapriża li qed tirċievi l-għajnuna individwali: Schéma štátnej pomoci na úhradu straty na hospodárskych zvieratách a ich produktoch v dôsledku nariadeného opatrenia

Bażi legali: Il-bażi legali għall-għajnuna ġejja mill-:

Artikolu 10(2) sa (8) tar-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (minn issa 'l quddiem imsejjaħ “ir-Regolament tal-Kummissjoni”),

Článok 14 nariadenia vlády SR č. 369/2007 Z. z. o niektorých podporných opatreniach v pôdohospodárstve v znení nariadenia vlády SR č. 159/2008 Z. z. (ďalej len “nariadenie vlády č. 369/2007 Z. z.”),

zákon č. 231/1999 Z. z. o štátnej pomoci v znení neskorších predpisov (ďalej len “zákon o štátnej pomoci”),

zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len “zákon o rozpočtových pravidlách”).

Nefqa annwali ppjanata skont l-iskema jew l-ammont kumplessiv tal-għajnuna individwali mogħtija lill-intrapriża: L-ammont ta' fondi maħsub għall-implimentazzjoni tal-iskema se jkun ippubblikat minn min jagħti l-għajnuna fuq is-sit elettroniku tiegħu li ġej: http://www.land.gov.sk

Il-volum ta' fondi ppjanati skont l-iskema għall-2009 huwa ta’ EUR 2 655 513.

Il-volum annwali ta' fondi ppjanati skont l-iskema għas-snin mill-2010 ’l quddiem huwa ta’ EUR 2 655 513.

Il-baġit kumplessiv ippjanat għall-għoti tal-għajnuna bħala kumpens għat-telf tal-bhejjem u tal-prodotti tal-bhejjem minħabba miżura obbligatorja matul il-perjodu mill-2009 sal-2013 huwa ta’ EUR 13 277 565.

Intensità massima tal-għajnuna: 100 % tat-telf gross ikkalkulat.

Data tal-implimentazzjoni::

(a) L-iskema se tidħol fis-seħħ fid-data li fiha l-applikazzjoni għall-eżenzjoni tingħata numru ta' identifikazzjoni u t-tagħrif fil-qosor jiġi ppubblikat fuq is-sit tal-internet tad-Direttorat Ġenerali għall-Agrikoltura u l-Iżvilupp Rurali tal-Kummissjoni Ewropea u fuq is-sit tal-internet tal-Ministeru li ġej: http://www.mpsr.sk

(b) L-emendi tal-iskema jistgħu jkunu fil-forma ta' addendi miktuba. L-emendi, minbarra dawk ta' natura formali jew amministrattiva, se jkunu nnotifikati lill-Kummissjoni Ewropea fil-forma ta' tagħrif fil-qosor u se jidħlu fis-seħħ wara l-pubblikazzjoni tat-tagħrif fil-qosor fuq is-sit tal-internet tad-Direttorat Ġenerali għall-Agrikoltura u l-Iżvilupp Rurali.

(c) L-emendi tal-leġiżlazzjoni Ewropea msemmija fil-punt B tal-iskema jew ta’ kwalunkwe leġiżlazzjoni relatata għandhom ikunu riflessi fl-iskema fi żmien sitt xhur minn meta jidħlu fis-seħħ.

Tul ta' żmien tal-iskema jew tal-għotja tal-għajnuna individwali: L-iskema tiskadi fil-31 ta' Diċembru 2013.

Id-data tal-iskadenza għat-tressiq tal-applikazzjonijiet għall-għajnuna hija l-31 ta' Ottubru 2013.

Id-data tal-iskadenza għall-approvazzjoni tal-applikazzjonijiet hija l-31 ta' Diċembru 2013.

Għan tal-għajnuna: L-għan tal-għajnuna huwa li jingħata kumpens għat-telf imġarrab mill-bdiewa li jrabbu l-bhejjem minħabba l-miżuri obbligatorji veterinarji.

L-iskop tal-għajnuna huwa li jindirizza t-telf imsemmi fl-Artikolu 10(2)(a)(ii) u (c), (3) u (8) tar-Regolament tal-Kummissjoni.

Id-dispożizzjonijiet tal-Artikolu 10(2) sa (8) tar-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (minn issa 'l quddiem imsejjaħ “ir-Regolament tal-Kummissjoni”) japplikaw.

L-ispejjeż eliġibbli jinkludu t-telf imsemmi fl-Artikolu 10(2)(a)(ii) u (c), (3) u (8) tar-Regolament tal-Kummissjoni.

Settur(i) kkonċernat(i): Taqsima A – L-agrikoltura, il-forestrija u s-sajd (skont in-NACE Rev. 2).

Il-produzzjoni primarja tal-prodotti agrikoli elenkati fl-Anness I tat-Trattat tal-KE.

Isem u indirizz tal-awtorità li qed tagħti l-għajnuna: L-għajnuna tingħata minn:

Ministerstvo pôdohospodárstva SR (minn issa 'l quddiem imsejjaħ “il-Ministeru”)

Dobrovičova 12

812 66 Bratislava

SLOVENSKO/SLOVAKIA

Nru tat-telefon +421 259266111

Sit tal-internet: http://www.land.gov.sk “Dotácie”

Il-mandat tal-Ministeru ġie stabbilit bl-Att Nru 575/2001 dwar l-organizzazzjoni tal-attivitajiet governattivi u l-organizzazzjoni tal-amministrazzjoni ċentrali tal-Istat, kif emendat.

L-iskema tiġi implimentata minn:

Pôdohospodárska platobná agentúra (minn issa 'l quddiem imsejħa “l-aġenzija tal-ħlas”)

Dobrovičova ul. 12

815 26 Bratislava

SLOVENSKO/SLOVAKIA

Nru tat-telefon: +421 259266111

Sit tal-internet: http://www.apa.sk “Sekcia štátnej pomoci”

L-aġenzija tal-ħlas hija organizzazzjoni tal-baġit fi ħdan il-Ministeru li ġiet stabbilita fl-1 ta' Diċembru 2003 bl-Att Nru 473/2003 dwar l-Aġenzija Agrikola tal-Ħlas, dwar l-appoġġ għan-negozju tal-agrikoltura u li temenda ċerti Atti.

Din tipprovdi appoġġ amministrattiv għall-mekkaniżmi ta’ appoġġ fis-settur agrikolu.

Sit tal-internet: http://www.land.gov.sk Dotácie

http://www.land.gov.sk/sk/index.php?navID=161&id=1491

Tagħrif ieħor:: L-iskop tal-iskema huwa li tipprovdi għajnuna għall-bdiewa li jrabbu l-bhejjem u li huma stabbiliti fir-Repubblika Slovakka wara li jitlestew il-miżuri obbligatorji veterinarji, sabiex jingħata kumpens għat-telf imġarrab mill-kwarantina obbligatorja minħabba miżura ordnata mill-organizzazzjoni amministrattiva distrettwali kompetenti għall-ikel u l-qasam veterinarju.

Il-kumpens għat-telf (minn issa 'l quddiem imsejjaħ “l-għotja”) pprovdut skont din l-iskema huwa tip ta' għajnuna diretta mill-Istat fi ħdan it-tifsira tat-Taqsima 5(1)(a) tal-Att dwar l-Għajnuna mill-Istat. L-għajnuna tingħata lill-bdiewa li jrabbu l-bhejjem darba waħda biss fil-forma ta' għotja.

Inġ. Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Għajnuna Nru: XA 127/09

Stat Membru: Ir-Repubblika Slovakka

Reġjun: Ir-reġjuni kollha tar-Repubblika Slovakka, jiġifieri Bratislavský kraj, Západné Slovensko, Stredné Slovensko u Východné Slovensko

Titlu tal-iskema tal-għajnuna jew isem l-intrapriża li qed tirċievi l-għajnuna individwali: Schéma štátnej pomoci na eradikáciu a prevenciu ochorení zvierat

Bażi legali: Il-bażi legali għall-għajnuna ġejja minn:

zákon č. 231/1999 Z. z. o štátnej pomoci v znení neskorších predpisov,

l-Artikolu 10(1) u (3) sa (8) tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001,

Článok 10 ods. 3, 4 a 5, Článok 46 zákona č. 39/2007 Z. z. o veterinárnej starostlivosti,

Článok 4 ods. 4, Článok 8 ods. 2, Článok 8a) a Článok 21 až 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Nefqa annwali ppjanata skont l-iskema jew l-ammont kumplessiv tal-għajnuna individwali mogħtija lill-intrapriża:: L-ammont ta' fondi maħsub għall-implimentazzjoni tal-iskema se jkun ippubblikat mill-Ministeru fuq is-sit tal-internet tiegħu li ġej: http://www.land.gov.sk

Il-volum tal-fondi ppjanat skont l-iskema għall-2009 ma għandux ikun ta’ iżjed minn EUR 6 638 784.

Il-volum annwali tal-fondi ppjanati skont l-iskema għas-snin mill-2010 ’l quddiem ma għandux ikun ta’ iżjed minn EUR 6 638 784.

Il-baġit kumplessiv ippjanat għall-għoti tal-għajnuna għall-qerda u l-prevenzjoni tal-mard tal-bhejjem għal matul il-perjodu ta' bejn l-2009 u l-2013 ma għandux ikun ta’ iżjed minn EUR 33 193 920.

Intensità massima tal-għajnuna: Il-valur gross tal-għajnuna għall-bdiewa li jrabbu l-bhejjem ma għandux jaqbeż il-100 % tal-ispejjeż eliġibbli.

Data tal-implimentazzjoni: L-iskema se tidħol fis-seħħ fid-data li fiha l-applikazzjoni għall-eżenzjoni tingħata numru ta' identifikazzjoni u t-tagħrif fil-qosor jiġi ppubblikat fuq is-sit elettroniku tad-Direttorat Ġenerali għall-Agrikoltura u l-Iżvilupp Rurali tal-Kummissjoni Ewropea u fuq is-sit tal-internet tal-Ministeru li ġej: http://www.mpsr.sk

L-emendi tal-iskema jistgħu jkunu fil-forma ta' addendi miktuba. L-emendi, minbarra dawk ta' natura formali jew amministrattiva, se jkunu nnotifikati lill-Kummissjoni Ewropea fil-forma ta' tagħrif fil-qosor u se jidħlu fis-seħħ wara l-pubblikazzjoni tat-tagħrif fil-qosor fuq is-sit tal-internet tad-Direttorat Ġenerali għall-Agrikoltura u l-Iżvilupp Rurali.

L-emendi tal-leġiżlazzjoni Ewropea msemmija fil-punt B tal-iskema jew tal-leġiżlazzjoni relatata għandhom ikunu riflessi fl-iskema fi żmien sitt xhur minn meta jidħlu fis-seħħ.

Tul ta' żmien tal-iskema jew tal-għotja tal-għajnuna individwali: Sal-31 ta' Diċembru 2013.

Id-data tal-iskadenza għat-tressiq tal-applikazzjonijiet hija d-data tal-pubblikazzjoni tal-Pjan tar-Repubblika Slovakka għall-Protezzjoni tat-Territorju tal-Istat u għall-Prevenzjoni Veterinarja, jiġifieri l-31 ta' Diċembru 2013.

Id-deċiżjonijiet dwar l-għoti tal-għajnuna se jittieħdu l-iktar tard sal-31 ta' Diċembru 2013, jiġifieri sad-data tal-iskadenza tal-iskema, jew skont il-Pjan għall-Protezzjoni tat-Territorju Nazzjonali u għall-Prevenzjoni Veterinarja u l-pjanijiet għall-qerda tal-mard għas-sena finanzjarja kkonċernata.

Għan tal-għajnuna: L-għan tal-għajnuna huwa li jingħata appoġġ, fil-forma ta' kumpens għall-ispejjeż eliġibbli, lill-intrapriżi ż-żgħar u ta' daqs medju għall-qerda u l-prevenzjoni tal-mard tal-bhejjem matul is-sena kalendarja kkonċernata.

Id-dispożizzjonijiet tal-Artikolu 10(1) u (3) sa (8) tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni tal-Artikoli 87 u 88 tat-Trattat għal għajnuna mill-Istat għal intrapriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 japplikaw għal din l-iskema.

Għall-iskopijiet ta' din l-iskema, l-ispejjeż eliġibbli jinkludu l-valur tas-servizzi u tal-prodotti pprovduti mis-ŠVPS SR (l-Organizzazzjoni amministrattiva tal-Istat tar-Repubblika Slovakka għall-Ikel u l-Qasam Veterinarju) lill-bdiewa li jrabbu l-bhejjem permezz ta' veterinarji uffiċjali jew privati li jwettqu l-miżuri veterinarji tal-istat skont il-Pjan tar-Repubblika Slovakka għall-Protezzjoni tat-Territorju tal-Istat u għall-Prevenzjoni Veterinarja u skont il-pjanijiet għall-qerda tal-mard għas-sena fiskali jew tal-baġit ikkonċernata.

L-ispejjeż eliġibbli jinkludu l-valur tas-servizzi mogħtija u tal-prodotti wżati għall-implimentazzjoni tal-Pjan għall-Protezzjoni tat-Territorju tal-Istat u għall-Prevenzjoni Veterinarja u tal-pjanijiet għall-qerda tal-mard.

Settur(i) kkonċernat(i): Taqsima A – L-agrikoltura, il-forestrija u s-sajd (skont in-NACE Rev. 2).

Taqsima

Diviżjoni 01 – Il-produzzjoni tal-uċuħ tar-raba’ u tal-annimali, il-kaċċa u l-attivitajiet ta' servizzi relatati

Grupp 01.6 – L-attivitajiet ta' appoġġ għall-agrikoltura u l-attivitajiet ta' wara l-ħsad

Klassi 01.62 – L-attivitajiet ta' appoġġ għall-produzzjoni tal-annimali

Klassi sekondarja 01.62.0 – L-attivitajiet ta' appoġġ għall-produzzjoni tal-annimali

Is-settur tal-produzzjoni agrikola primarja relatata maż-żamma tal-annimali bovini, il-majjali, in-nagħaġ u l-mogħoż, it-tjur u ż-żwiemel.

Il-produzzjoni primarja tal-prodotti agrikoli elenkati fl-Anness I tat-Trattat tal-KE.

Isem u indirizz tal-awtorità li qed tagħti l-għajnuna: L-għajnuna tingħata minn:

Ministerstvo pôdohospodárstva SR (minn issa 'l quddiem imsejjaħ “il-Ministeru”)

Dobrovičova ul. 12

812 66 Bratislava

SLOVENSKO/SLOVAKIA

Nru tat-telefon: +421 259266111

Sit tal-internet: http://www.land.gov.sk “Dotácie”

L-iskema tiġi implimentata minn:

Štátna veterinárna a potravinová správa Slovenskej republiky (minn issa 'l quddiem imsejħa “ŠVPS SR”)

Botanická 17

842 13 Bratislava

SLOVENSKO/SLOVAKIA

Nru tat-telefon: +421 260257212

Sit tal-internet: http://www.svps.sk

Sit tal-internet: http://www.land.gov.sk “Dotácie”

http://http://www.land.gov.sk/sk/index.php?navID=161&id=1492

Tagħrif ieħor: L-għajnuna mill-Istat tingħata fil-forma ta' servizzi u prodotti ssussidjati permezz tas-ŠVPS SR bħala organizzazzjoni awtorizzata.

L-intestatura tal-baġit tal-Ministeru tinkludi tan-nefqa obbligatorja prevista fil-baġit għas-sena kalendarja kkonċernata sabiex ikun żgurat it-tħaddim tal-organizzazzjonijiet tal-baġit jew dawk issussidjati fi ħdan id-dipartiment, inkluża s-ŠVPS SR.

Il-fondi maħsuba għas-ŠVPS SR huma allokati skont il-programm 08W imsejjaħ “Is-sikurezza tal-ikel, is-saħħa u l-protezzjoni tal-annimali u tal-pjanti” għall-implimentazzjoni tal-Pjan tar-Repubblika Slovakka għall-Protezzjoni tat-Territorju tal-Istat u għall-Prevenzjoni Veterinarja u tal-programmi għall-qerda tal-mard. Dawn il-fondi huma maħsuba biex ikopru in-nefqa kurrenti u kapitali tas-ŠVPS SR u tal-organizzazzjonijiet tal-baġit li ħolqot, primarjament l-organizzazzjonijiet amministrattivi reġjonali għall-qasam veterinarju u tal-ikel (il-KVPS SR) u l-organizzazzjonijiet amministrattivi distrettwali għall-qasam veterinarju u tal-ikel (irRVPS SR). Il-baġit tal-KVPS SR u tar-RVPS SR jitqassam u, jekk jeħtieġ, jiġi aġġustat mis-ŠVPS SR. Skont l-Att Nru 291/2002, is-ŠVPS SR u l-organizzazzjonijiet tal-baġit li ħolqot (il-KVPS u r-RVPS) iridu jesegwixxu l-baġits tagħhom esklussivament permezz tat-Teżor tal-Istat.

Is-ŠVPS SR se tidentifika mard speċifiku, l-azzjonijiet li għandhom jittieħdu u t-testijiet li għandhom ikunu pprovduti skont l-iskema tal-għajnuna mill-Istat għall-qerda u l-prevenzjoni tal-mard tal-bhejjem fil-Pjan għall-Protezzjoni tat-Territorju tal-Istat u għall-Prevenzjoni Veterinarja għas-sena fiskali jew tal-baġit rilevanti, li se tippubblika fil-ġurnal uffiċjali fil-bidu tas-sena kalendarja kkonċernata.

Ir-RVPSs rilevanti se jikkonkludu l-kuntratti mal-veterinarji uffiċjali awtorizzati mill-Kamra tal-Kirurgi Veterinarji tar-Repubblika Slovakka (il-veterinarji privati) abbażi tal-ħtiġijiet iddefiniti mis-ŠVPS SR. Wara li jwettqu l-azzjonijiet meħtieġa, il-veterinarji privati, darba fix-xahar u l-iktar tard sal-aħħar tax-xahar ta' wara, se jissottomettu l-irċevuti tar-RVPS rilevanti għall-azzjonijiet li jkunu wettqu.

L-irċevuti jrid ikollhom mehmuż magħhom it-tqassim iddettaljat tal-azzjonijiet u tal-ispejjeż tal-ivvjaġġar u, fejn meħtieġ, il-kopji tal-irċevuti tal-affarijiet li jkunu nxtraw. L-irċevuti se jitħallsu lura biss wara li l-persunal tar-RVPS ikun wettaq kontrolli esperti, sostantivi u numeriċi.

Fil-każ ta' għajnuna mill-Istat għax-xiri tat-tilqim, dan it-tilqim se jinġieb mis-ŠVPS SR permezz ta’ kuntratt tax-xiri pubbliku u wara se jitqassam lill-bdiewa li jrabbu l-bhejjem permezz tal-veterinarji privati.

It-testijiet tal-laboratorju koperti mill-għajnuna mill-Istat se jsiru minn Istituti Veterinarji u tal-Ikel individwali tal-Istat u mill-Istitut Veterinarju tal-Istat ġewwa Zvolen abbazi tat-talbiet għall-analiżi tal-laboratorju mir-RVPSs individwali. Wara li jitlestew it-testijiet, l-istitut ikkonċernat se jibgħat rapport iddettaljat tal-azzjonijiet li ttieħdu u tal-ammont preċiż dovut abbażi tal-lista tal-prezzijiet għad-dijanjosi tal-mard mil-laboratorju lir-RVPS rilevanti. L-istituti individwali jistgħu jitolbu l-ammont speċifikat fl-istqarrija mill-approprjazzjonijiet previsti fil-baġit tal-Ministeru tal-Agrikoltura biss wara li l-persunal tar-RVPS rilevanti ikun wettaq kontrolli esperti, sostantivi u numeriċi.